FN 509

KinnigBroDoarePistolenn damaotomatek daou-oberMont en-droTennata, skoer bannetMunisionoù9 mm ParabellumProduerFN America)Mare produiñAbaoe 2017Perzhioù teknikel(stumm diazez)Mas0,762 kgHirder187,9 mmHirder ar c'hanol101,6 mmEndalc'hKarger fiñv 10 pe 17 kartouchennLezennRummad e Bro-C'hallB
An FN 509 zo ur bistolenn damaotomatek produet gant an embregerezh stadunanat FN America, skourr an FN Herstal eno, abaoe 2017. Kambret eo e 9 mm Parabellum.

 Istor ha deskrivadur 
An FN 509 zo deveret eus an FN FNS The New FN 509: Not The MHS Gun, But Close, The Firearm Blog, 17/04/2017 (lennet d'an 31/08/2025). Savet e oa bet he c'hentpatromoù gant FN America er bloavezhioù 2010 evit kemer perzh er genstrivadeg XM17 Modular Handgun System, a oa he fal dibab ur bistolenn nevez evit an arme stadunanat e plas an M9. Ar SIG Sauer P320 eo a voe choazet a-benn ar fin e 2017, met an FN a lakaas e gwerzh er memes bloaz ar 509, a oa ganet diwar al labour-mañ ha kemmet un tamm HUNNICUTT Robert W., FN 509 9mm Pistol - Reviewed & Tested, Firearms News (lennet d'an 31/08/2025).

Un arm daou-ober eo an FN 509, dezhañ ur framm e polimer hag ur skoer bannet. Pourveziet eo gant ur c'harger 17 tenn, ha reoù 10 tenn a gaver war ar marc'had ivez. Surded an draen zo disheñvel diouzh hini ur Glock abalamour eo rannet e div lodenn.

Adstummoù
 FN 509 Tactical : kanol hiroc'h (114 mm) ha sazilet ; kouch uheloc'h evit gellet bukañ gant ur buker poent ruz pe ur reduer-son savet war an arm  FN 509 Tactical war lec'hienn an FN Herstal (lennet d'an 31/08/2025);
 FN 509 MS (Mid Size) ;
 FN 509 LS (Long Slide) : kanol hiroc'h (127 mm), draen plaen hag izeloc'h e bouez-loc'hañ (2-3 kg e-lec'h 2,5-3,5 kg) ; biz e gwienn optikel ; gwiskad an dornell disheñvel ; puñs ar c'harger kemmet evit gellet adkargañ an arm buanoc'h. Soñjet eo bet evit an tenn pleustrek FN 509 LS Edge war lec'hienn an FN Herstal (lennet d'an 31/08/2025).

Gwelet ivez
 An FN 545 (e .45 ACP) hag an FN 502 (e .22 Long Rifle) zo deveret eus an FN 509.

 Levrlennadur 
  DEDIEU Florent, FN 509 FDE et FNX-45, l'esprit de famille !, e Tir Mag n° 23, mizioù Even-Gouere-Eost 2023, pp. 16-19

 Daveennoù 

Rummad:Pistolennoù
Rummad:Armoù SUA